РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 2

от заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет,
проведено на 11 февруари 2026 г.

Днес, 11 февруари 2026 г. от 14:00 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ. - ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ - отсъства
	
От администрацията на Висшия съдебен съвет присъстват експертните сътрудници към комисията: Олга Кадънкова – директор на дирекция „СКНСС“, Арсения Тодорова – началник отдел „СС“, дирекция „СКНСС“, Гергана Георгиева – гл. експерт – юрисконсулт/комисия в отдел „СКН“, дирекция „СКНСС“, Малина Александрова – гл. експерт в отдел „СКН“, дирекция „СКНСС“, Бетина Димитрова – ст. експерт – юрисконсулт в отдел „СКН“, дирекция „СКНСС“ и Цвета Котева – мл. експерт – юрисконсулт в отдел „СКН“, дирекция „СКНСС“.

Заседанието протече при следния дневен ред:

          1. Становище от съдиите от Гражданско отделение при РС – Враца относно възникнали проблеми след въвеждане на централизираното разпределение на заявленията за издаване на заповед за изпълнение по чл. 410 и чл. 417, ал. 1, т. 1, 2, 4, 5, 7 и 9 от ГПК.
         (Становище с вх.№ ВСС-516/16.01.26 г.)

        2. Предложение от г-н Милен Евтимов - председател на Гражданско отделение-брачни състави в СГС относно повишаване на коефициентите на тежест на брачни дела.
         (Предложението е постъпило по ел. поща на 27.01.26 г.)

         3. Проект за изменение и допълнение на Правилник за администрацията в съдилищата (изм. и доп., бр. 53 от 01.07.2025 г.) във връзка с решение по протокол № 13/12.11.2025 г., т. 6 на комисията.
(Отложена с решение по протокол № 1/14.01.2026 г., т. 6 на КСКНСС към СК на ВСС)

         4. Доклад от експертните сътрудници към комисията във връзка с решение по т. 21 от протокол № 4/28.01.2026 г. на комисия „Бюджет и финанси“ към ПВСС относно изготвяне на подробен отчет за изпълнение на програмния бюджет на съдебната власт за 2025 г. 

         5. Писмо от г-н Пламен Колев – председател на НБКСРС относно предоставяне на статистическа информация за процедурите по ЗСРС през 2025 г. 
(Писмо вх. № ВСС-17974/19.12.2025 г.)

	По дневния ред:

	  ОТНОСНО точка 1 от дневния ред: Становище от съдиите от Гражданско отделение при РС – Враца относно възникнали проблеми след въвеждане на централизираното разпределение на заявленията за издаване на заповед за изпълнение по чл. 410 и чл. 417, ал. 1, т. 1, 2, 4, 5, 7 и 9 от ГПК.
       (Становище с вх.№ ВСС-516/16.01.26 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:
									
1. Одобрява изготвения от експертните сътрудници към комисията проект на отговор до съдиите от гражданско отделение при Районен съд – Враца.

2. Да се изпрати одобрения по т. 1 отговор на съдиите от гражданско отделение при Районен съд – Враца.

3. Предоставя решението по точката ведно с материалите по нея, на всички членове на съдийската колегия на ВСС, за сведение. 

ОТНОСНО точка 2 от дневния ред: Предложение от г-н Милен Евтимов - председател на Гражданско отделение-брачни състави в СГС относно повишаване на коефициентите на тежест на брачни дела.
(Предложението е постъпило по ел. поща на 27.01.26 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение предложението на Милен Евтимов - Гражданско отделение-брачни състави в Софийски градски съд.

2. Изпраща предложението по т. 1 на членовете на сформираната с решение по т. 2 по протокол № 14/16.12.2025 г. на КСКНСС към СК на ВСС временна работна група, за обсъждане на направените предложения за увеличаване на коефициентите за тежест на брачни дела и преценка относно включването им в проект на предложение за промяна на Приложение № 3 към Правила за оценка на натовареността на съдиите и Номенклатурата на статистическите кодове по граждански, търговски и фирмени дела.

ОТНОСНО точка 3 от дневния ред: Проект за изменение и допълнение на Правилник за администрацията в съдилищата (изм. и доп., бр. 53 от 01.07.2025 г.) във връзка с решение по протокол № 13/12.11.2025 г., т. 6 на комисията.
(Отложена с решение по протокол № 1/14.01.2026 г., т. 6 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Отлага разглеждането на точката за следващото заседание на комисията.
ОТНОСНО точка 4 от дневния ред: Доклад от експертните сътрудници към комисията във връзка с решение по т. 21 от протокол № 4/28.01.2026 г. на комисия „Бюджет и финанси“ към ПВСС относно изготвяне на подробен отчет за изпълнение на програмния бюджет на съдебната власт за 2025 г.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Одобрява доклада относно постигнатите цели, както и ползата и ефекта за обществото и резултатите от дейността и изпълняваните задачи от комисия „Съдебна карта натовареност и съдебна статистика“ към съдийската колегия на Висшия съдебен съвет за периода 01.01.2025 г. – 30.12.2025 г. включително.

2. Одобрява доклада относно постигнатите цели, както и ползата и ефекта за обществото и резултатите от дейността и изпълняваните задачи от дирекция „Съдебна карта натовареност и съдебна статистика“ в администрацията на Висшия съдебен съвет за периода 01.01.2025 г. – 30.12.2025 г. включително.

3. Изпраща одобрените доклади по т. 1 и т. 2 на комисия „Бюджет и финанси“ към пленума на ВСС, по компетентност.

ОТНОСНО точка 5 от дневния ред: Писмо от г-н Пламен Колев – председател на НБКСРС относно предоставяне на статистическа информация за процедурите по ЗСРС през 2025 г. 
(Писмо вх. № ВСС-17974/19.12.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема събраната и обобщена информация от съдилищата в Република България за процедурите по Закона за специалните разузнавателни средства за периода 01.01.2025 г. – 31.12.2025 година.

2. Одобрява изготвените проекти на писма до Националното бюро за контрол на специалните разузнавателни средства и Комисията за контрол над службите за сигурност, прилагането и използването на специалните разузнавателни средства и достъпа до данните по закона за електронните съобщения при 51-то Народно събрание.

3. Изпраща писмата по т. 2 ведно с обобщената информация и на електронен носител (CD) до Националното бюро за контрол на специалните разузнавателни средства и Комисията за контрол над службите за сигурност, прилагането и използването на специалните разузнавателни средства и достъпа до данните по закона за електронните съобщения при 51-то Народно събрание. 

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: / п /

			ДАНИЕЛА МАРЧЕВА